Universis tam presentibus quam futuris notificare volumus quod prepositessa de Osselis et filii ejus donaverunt et concesserunt ecclesie Beati Vincentii si quid juris habebant in his que ipsa ecclesia in parrochia Ammuniaci habebat. Pacem juravit ipsa et filii ejus Petrus et Vido et Galterius et Rotbertus et Stephanus. Factum fuit hoc publice in hospicio Cluniaci, in presentia istorum canonicorum: domni Wichardi Matiscensis decani, et Villelmi de Viriaco (archidiaconi), et Galterii de Berriaco archidiaconi, et Rotberti de Sancto Sulpicio, et presbiterorum Stephani de Furno, Petri Fulcolt, Nicholai de Sancto Marcello, et Petri, et aliorum, magistri Galterii et Bernardi Belini, Bernardi Tarunni et Duranni Bordelini, et Petri Calliot et contegui. Pro hac autem verpitione dedit eis ecclesia C solidos Cluniacenses, et ipsi de pace tenenda Jocerannum Grossum fidejussorem dederunt.